
Jednog dana Ivan se dugo zadržao u radionici. Svojski se prihvatio 
posla. 

— Što to radiš? — zapitao sam. 

— Krilo. To vidiš i sam — odgovori on. 

— Krilo? — začudih se. — Zašto? 

— Za letenje — reče on. — A zašto drugo? 
— Ah tako, naravno, sad razumijem — rekoh. — Oprosti, molim. 

Razumljivo! Dječak je oduvijek rado promatrao sve što može letjeti. 
To je počelo odavna, dok je još bio sasvim malen i ležao u dječjim 
kolicima. : 

Čim bi u zraku vidio listić ili pticu, muhu ili avion, uzviknuo bi: — Eti! 





Kad je malo porastao, bacao je svoje igračke da vidi kako lete. Prenio 
bi ih preko ruba svojih dječjih kolica, pustio i povikao: — Leti! 

| tada bi letjelo, ali samo na zemlju. 

Njegovu dudicu privezali smo na vrpcu, tako da ju je sam mogao 
povući natrag. 








Tijekom vremena Ivan je naučio 
da stvari koje ispušta iz ruke, 


padaju na zemlju. 
Stoga se jako začudio kada je 


jednom dobio balon. Ispustio ga 
je iz ruke, a balon je »padao« 
prema gore! 





Znači, ima stvari koje lete, ali većina ih pada na tlo. — , 

Ivan je došao do tog otkrića. Samo nije razumio zašto je to tako. 

To i jest vrlo teško objasniti. Radi se, naime, o sili teži, o nevidljivoj sili 
koju ima velika Zemljina lopta. 

Ta sila sve privlači k sebi. 

Jedne večeri sjedili smo za stolom i crtali. 
Ivan je crtao avione, to on često čini. 


Ali, odjednom je stao na stolac i ispustio iz ruku škare i komadić 
papira. 


Podigao ih je s poda i opet pustio da padnu. 
— Zašto to radiš? — upita ga Vesna. 


— Zato da vidim što brže pada — odgovorio je Ivan. — Škare padaju 
brže, i to zato što su teže, zar ne? 





— Nisam baš uvjeren da je tako — rekoh. 
— Pogledaj! Razrezat ću papir na dva 
dijela, jedan veći i jedan manji. Koji je 
teži? 

— Veći — odgovori Ivan. 

Zatim sam oba komada papira istodobno 


ispustio iz ruku. 
— Što misliš, koji je prvi dotakao tlo? 




















— Pali su istodobno! — 
uskliknuo je Ivan. 
Pokušali smo još jedanput. Ali 
ovaj put najprije sam manji 
papir zgužvao u lopticu. 

— Koji će sada biti brži? — 
upitao sam. 

Ivan ih je na trenutak uzeo u 
ruke. 

— Veći — reče. 

Opet sam ih istodobno 
ispustio iz ruke. 

— Što misliš, koji je prvi 
dotakao tlo? 


— Čudno! Manji je pao prije! — reče Ivan. — Kako je to 
moguće kad je lakši? 

Sam je nekoliko puta ponovio pokus. | svaki put je manji 
papir pao brže. 

Na kraju je Ivan zgužvao i veći papir u lopticu. Sada su 
oba papira padala jednako brzo. 

Ustanovili smo da je važno i to koliko su papiri zgužvani i 
koliko mjesta zauzimaju u zraku. 

Manju lopticu papira zrak je više zadržavao i ona je 
padala polaganije. 

Tada smo napravili lastavice od papira. 

Neke od njih odletjele su vrlo daleko. 





Jednog dana, dok smo šetali, vidjeli smo jedrilice. 

Letjele su dugo i sasvim bešumno. 

— Kako to da one mogu tako dugo ostati u zraku? — pitao je Ivan. 

— Sigurno su pronašle mjesto na koje se danas diže zrak sa zemlje — 
odgovorio sam. — Tu pojavu zovu uzgonski vjetar. Zato one mogu 
lebdjeti poput oblaka. No, navečer će se, sigurno, opet spustiti. 

— Lako im se spustiti, ali kako uzlete? — pitao je Ivan. 


— Uvis ih odvlači pravi zrakoplov s motorom, jer jedrilice nemaju 
motor. 





— A kako to, onda, ptice mogu same poletjeti, iako nemaju motor? — 
upita Ivan. 

— ipak, one imaju u sebi nešto slično motoru — odgovorio sam. — 
Njihovo srce, njihova pluća i mišići djeluju poput malog stroja koji 
pokreće krila. Zato one mogu letjeti. | to bolje od svakog zrakoplova. 
— K tome još bez benzina — osmjehne se ivan. 

— Da — rekoh — ali moraju jesti, upravo kao i ti. 





— Galebovi mogu dugo letjeti, a da i ne pokreću krila — reče Ivan. — 
ili ih pomiču sasvim malo. 

— Da, oni mogu vrlo dugo lebdjeti u zraku — potvrdio sam. — Ito 
zato što imaju velika krila. Pogledaj malo kako su im krila lijepo 
zasvođčna. Ponekad zamahnu samo nekoliko puta da bi se uzdignuli. A 
vidiš li kako kormilare repom? 





Kad smo došli kući, Ivan reče: 

— Nije mi sasvim jasno čemu koristi mahanje krilima u zraku. 

Zrak je samo zrak. Mislim, on uzmiče i mekan je. 

— Usprkos tome, od njega se možeš odbiti — odgovorio sam. — | 
voda je mekana, pa ipak možeš plivati po njoj. Mekan je i madrac, no 
ti, unatoč tome, možeš po njemu skakati. 

— Da, to mogu — složio se Ivan. 

To je bilo jučer. A danas je Ivan načinio sebi krila. Napravio ih je od 
šperploče. 


— Izradio sam i remene da mogu krila pričvrstiti na ruke — objašnjava 
mi Ivan. 


— Vjeruješ li da ćeš s tim krilima moći letjeti? — pitam. 





ivan je naumio s krilima 
skočiti s krova garaže, no, 
na svu sreću, predomislio se 
i odlučio da najprije pokuša 
skočiti s ljestava. 

— Tako, a sada pazi! — 
doviknuo mi je i snažno 
zamahnuo krilima. 

— Sada letim! 

I tada je skočio... 

Ivan se skotrljao u travu. 

Na sreću, nije se jako udario. 

Ustao je i pokušao ponovno. 

Skakao je*cijelo poslijepodne. 

Na krajučje ipak odustao. 

— Ne ide — rekao je. | 
— Ne ide, imaš pravo — odgovorio sam. — Ti si pretežak. Krila, koja bi 
mogla ponijeti tvoju težinu, morala bi biti vrlo velika. 

Tako velika da ih ti ne bi mogao ni podići. 

Jednog smo dana Ivan i ja napravili zmaja. 

Pošli smo izvan grada da ga pustimo u zrak. 

— Kada bih samo imao motor kao ovaj helikopter — reče Ivan. — | 
propeler iznad glave. Onda bih i ja mogao letjeti. 

— Helikopter ima dva propelera — rekao sam. — Jedan veliki gore, a 
drugi, malen, postrance na repu. Inače bi se cijeli helikopter vrtio oko 
svoje osi. 

— Ali sprijeda on nema propelera — primijeti Ivan. — Kako onda leti 
prema naprijed? 


— Vjerojatno se onaj veliki propeler koji je smješten gore, može malo 
nagnuti prema naprijed — odgovorio sam. 





— A zašto običan zrakoplov ne padne? — pita Ivan. — Ima samo 
propeler sprijeda ili mlazni motor straga, i ne može mahati krilima. 
— Vjerojatno zbog toga što su krila postavljena malo ukoso — 
odgovorio sam — tako da zrak udara u njih odozdo. 










— Sa zmajevima od papira sasvim je 
slično. | zmaj mora stajati na određen 
način ukoso, tako da vjetar udara u 
njega i da ga diže uvis. Stoga ga 
ponekad moramo usmjeravati 
konopcem i napraviti mu rep dužim ili 
kraćim, kako bi zmaj stajao u 
ispravnom kutu prema vjetru. Tako je i 
kod skija za vodu. p 
— Što? Kod skija za vodu? — začudio < — 
se Ivan. PA, 

— Da — odgovorio sam. — Zar se više ne sjećaš da smo ljetos vidjeli 
djevojke kako se skijaju na vodi? Prednji kraj skija bio im je iskošen 
prema gore, tako da ih je voda držala dok ih je motorni čamac vukao. 


Inače se ne bi mogle održati na vodi. 

Jednog dana kupili smo Ivan i ja model jedrilice za sastavljanje. 
Mnoštvo djelića od drveta i plastike moglo se sastaviti u model 
jedrilice. 


— Pogledaj! — rekao sam. — Krila su usađena malo ukoso. 
— Da — doda Ivan — i zasvođena su kao u galeba. 


— Točno — rekao sam. — A sada ću ti pokazati nešto osobito. 
Uzet ću komad papira i presaviti ga po sredini. Najprije u jednom 
smjeru, zatim u drugom. Naprijed i natrag, dva-tri puta. 

Potom ću jednu polovicu smotati i opet je izravnati. Sada se malo 
povila prema gore, poput krila, zar ne? 





— Evo, izvoli! 


Dao sam papir Ivanu. 
— Prihvati ga za onu stranu gdje 


je ravna polovica i stavi točno 
pod usta. Oprezno puhni preko 
ravnog dijela. 

Ivan me posluša. 





I dogodilo se ono što sam htio pokazati: povijeni dio papira podignuo 
se uvis, gotovo poprijeko na smjer iz kojeg je Ivan puhao. Ivan je 
pokušao nekoliko puta i uvijek se dogodilo isto. 

— Ja to zbilja,ne razumijem — rekao je. 


a 








— Ovo također nije lako objasniti 
— rekao sam. — Kada pušeš zrak 
preko ispupčenja, taj zrak povuče 
sa sobom malo onog zraka koji se 
nalazi iza ili ispod ispupčenja. 
Zbog toga se ispupčenje uzdigne. 
To isto događa se zasvođenim 
krilima. Ako zrak struji pokraj njih 
ili ona lete kroz zrak, bit će 
povučena prema gore. To se naziva 
uzgonom. 

A taj uzgon može biti jači od sile 
teže koja inače sve vuče ka zemlji. 

Za rođendanski dar Ivan je dobio kartu za kružni let turističkim 
zrakoplovom. Bio je izvan sebe od uzbuđenja čim smo stigli na 
aerodrom. Usprkos tome nije zaboravio pogledati stoje li krila malo 
ukoso i jesu li zasvođena. Stvarno je bilo tako. 

Zatim smo se*popeli u zrakoplov i pilot je krenuo. 

Pojurili smo pistom, sve brže i brže, i onda smo poletjeli. 

Iz tako mala zrakoplova sve se može vidjeti. Letjeli smo neko vrijeme 
iznad kopna, zatim ponad mora i na kraju iznad cijelog grada. 

Kada se zrakoplov nagne na stranu, čini se kao da se zemlja uspinje i 
kao da je koso položena. 

Iz visine se vide tragovi brodova na vodi i automobili na ulicama. Ivan 
je otkrio kuću u kojoj mi stanujemo. 

Nakon pola sata spustili smo se na zemlju. Let je završio. 

— Znaš što ću biti kad budem velik? — pita Ivan. 

— Ne znam, ali pretpostavljam da želiš biti pilot — odgovaram. 

— Ne — kaže Ivan — želio bih biti šumar. Onaj koji voli ptice. 

— Ako je tako, onda ćeš možda biti ornitolog — nadovezujem ja. 

— Tako se nazivaju ljudi koji proučavaju život ptica. # 
— Da, to ću biti — zaključi Ivan. 

